b'\n_START_ARTICLE_\nRetsina\n_START_PARAGRAPH_\nRetsina (gr. \xce\xa1\xce\xb5\xcf\x84\xcf\x83\xce\xaf\xce\xbd\xce\xb1)\xc2\xa0\xe2\x80\x93 graiki\xc5\xa1kas vynas \xc4\xaf kur\xc4\xaf \xc4\xafd\xc4\x97ta sak\xc5\xb3._NEWLINE_Pagrindinis yra baltasis vynas. Ma\xc5\xbeiau populiarus ro\xc5\xbeinis, gaminamas naudojant analogi\xc5\xa1kas technologijas. Stiprumas 11,5\xc2\xa0% alkoholio t\xc5\xabrio.\n_START_SECTION_\nIstorija\n_START_PARAGRAPH_\nGamybos istorija siekia apie 2700 met\xc5\xb3. Senov\xc4\x97s Graikijoje indai, kuriuose buvo laikomas \xc5\xa1is vynas (pvz., amfora) buvo u\xc5\xbesandarinami pu\xc5\xa1ies sakais, jie neleisdavo \xc4\xaf ind\xc4\x85 patekti orui ir tuo pa\xc4\x8diu g\xc4\x97rimui suteikdavo sak\xc5\xb3 aromat\xc4\x85. Sak\xc5\xb3 taip pat b\xc5\xabdavo dedama dar vykstant fermentacijai.\n_START_SECTION_\nVartojimas\n_START_PARAGRAPH_\nD\xc4\x97l egzoti\xc5\xa1ko skonio Retsina tinka gerti su daug prieskoni\xc5\xb3 turin\xc4\x8diais patiekalais, kurie b\xc5\xabdingi Vidur\xc5\xbeemio j\xc5\xabros virtuvei. Patiekiama at\xc5\xa1aldyta iki 7\xe2\x80\x939\xc2\xa0\xc2\xb0C temperat\xc5\xabros._NEWLINE_Tradici\xc5\xa1kai retsinai gerti naudojami 0,25, 0,5 arba 1 litro talpos cilindriniai variniai puodeliai.'